Ifølge Ekstra Bladet er FC Midtjylland på vej til at sælge Mikkel Duelund til Dynamo Kiev for omtrent 25-30 millioner kroner.

FC Midtjylland er ifølge Ekstra Bladet ved at skibe Mikkel Duelund af til den ukrainske storklub Dynamo Kiev for et beløb, der rammer 25-30 millioner kroner.

Mikkel Duelund har i denne sæson haft svært ved at bide sig fast i startopstillingen hos FC Midtjylland, og det ser altså ud til, at han skal have nyt græs under fødderne.

I løbet af den nye sæson har Mikkel Duelund været i startopstillingen i tre af syv Superliga-kampe, mens det er blevet til to indhop. I de to resterende kampe var han helt ude af truppen.

Offensivspillerens kontrakt løber ud i sommeren 2021, men det tyder altså på, at han ryger til ukrainsk fodbold, hvor han kan blive holdkammerat med den tidligere FC København-spiller Benjamin Verbic.

